Video: Eksmeisie daag by troue op – in ŉ trourok!Skermgreep uit die video ŉ Vrou in China het onlangs onverwags by haar ekskêrel se troue opgedaag – in ŉ trourok! ŉ Video van die voorval het soos ŉ veldbrand op sosialemediakanale in China versprei en wys die vrou, wie se naam nie bekend gemaak is nie, in ŉ trourok waar sy voor die kêrel kniel tydens die huwelikseremonie. Dis nie duidelik waar presies die troue plaasgevind het nie. Volgens die Daily Mail het die vrou glo haar ekskêrel gesmeek om haar terug te vat. Sy is duidelik baie ontsteld en sê herhaaldelik “dit was my fout!” terwyl sy aan sy mou trek. Die seremoniemeester het glo gesê “ons het ŉ onverwagse situasie” en bygevoeg “miskien is dit die realiteit van liefde”. Die ontstoke bruid storm af net voor die video tot ŉ einde kom en die bruidegom agtervolg haar. Klik hier as die video nie direk in jou webblaaier wil speel nie